हाकु कालेले बेलायतका दर्शकको मन पनि लुटे
पहिलो पटक बेलायत आएका नायक सौगात मल्ल (हाकु काले) दुई साता लामो बसाइमा अनगिन्ती सम्झना लिएर सोमबार नेपाल फिरे । बेलायतमा नेपाली चलचित्रप्रेमी उनको कल्पना भन्दा उल्लेख्य भेटिए । ‘नेपाली चलचित्र मन पराउने दर्शकहरु बेलायतमा अत्यधिक हुनु हुँदोरहेछ', सौगातले कान्तिपुरसंग भने, ‘यसले नेपाली चलचित्रको बजार भविष्य अन्तर्राष्ट्रिय क्षेत्रमा उज्ज्वल रहेको संकेत दिन्छ ।’ 

